Document ID: 31995R0896

KOMISSION ASETUS (EY) N:o 896/95,
annettu 24 päivänä huhtikuuta 1995,
Afrikan, Karibian ja Tyynenmeren valtioista (AKT-valtiot) peräisin oleviin, viitemäärien ja tilastollisen valvonnan alaisiin tiettyihin maataloustuotteisiin sovellettavasta menettelystä annetun asetuksen (EY) N:o 1280/94 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen ja erityisesti sen 113 artiklan,
ottaa huomioon Afrikan, Karibian ja Tyynenmeren valtioista (AKT-valtiot) tai merentakaisista maista ja merentakaisilta alueilta (MMA) peräisin oleviin maataloustuotteisiin ja niistä jalostettuihin tiettyihin tavaroihin sovellettavasta järjestelmästä 5 päivänä maaliskuuta 1990 annetun neuvoston asetuksen (ETY) N:o 715/90 (1), sellaisena kuin se on viimeksi muutettuna asetuksella (EY) N:o 2484/94 (2), ja erityisesti sen 27 artiklan,
sekä katsoo, että
komissio vahvisti asetuksella (EY) N:o 1280/94 (3) tietyille maataloustuotteille tullittomat viitemäärät; Uruguayn kierroksen neuvottelujen johdosta tiettyjä yhdistetyn nimikkeistön koodeja on muutettu; syötäväksi tarkoitetut kivettömät viinirypäleet sisällytetään neuvoston asetuksessa (EY) N:o 2484/94 viitemäärien alaisiin tuotteisiin; kyseisiä muutoksia sovelletaan 1 päivästä helmikuuta 31 päivään maaliskuuta syötäväksi tarkoitettujen kivettömien viinirypäleiden osalta ja 1 päivästä tammikuuta 1995 muiden tuotteiden osalta; tämän vuoksi kyseistä asetusta on aiheellista muuttaa, ja
tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 1280/94 liitteessä oleva taulukko seuraavasti:
TAULUKON PAIKKA
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä helmikuuta 1995 järjestysnumeroon 12.0120 kuuluvien viinirypäleiden osalta ja 1 päivästä tammikuuta 1995 muiden tuotteiden osalta.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 24 päivänä huhtikuuta 1995.

Labels: 3
19
18
6